มีอาการเจ็บหน้าอกตรงกลางลำคอค่จุกๆแน่นๆ หายใจไม่ค่อยได้ ต้องพยายามสูดหายใจเข้าลึกๆแล้วปล่อยออกมา เหมือนมีอะไรติดตรงคอและเหมือนคอแห้ง เกิดจากอะไรครับ แล้วก็รู้สึกง่วงตลอดเวลาทั้งก็นอนเยอะพอสมควร มีอาการปวดต้นแขนด้วยครับ
สวัสดีค่ะ อาการเจ็บตรงกลางหน้าอก ตรงลำคอ จุกแน่นๆ หายใจไม่ค่อยออกดังกล่าวมา อาจเกิดจาก ภาวะกรดไหลย้อน การมีกระเพาะอาหารอักเสบหรือมีแผลในกระเพาะอาหาร มีก้อนในลำคอจากการมีต่อมไทรอยด์โต เนื้องอกต่อมไขมัน ต่อมน้ำเหลืองโต หรือเป็นเนื้องอกที่กระเพาะอาหารหรือหลอดอาหาร อาจทำให้จุกท้องเรื้อรัง กินได้น้อย น้ำหนักลด กลืนลำบากร่วมด้วยได้จากที่กล่าวมาอาจจะเป็นภาวะกรดไหลย้อนได้มากที่สุด ซึ่งส่วนใหญ่มักดีขึ้นได้หลังการปรับพฤติกรรมร่วมกับการใช้ยาลดกรดภายใต้การดูแลของแพทย์การดูแลตัวเองเบื้องต้น ควรรับประทานอาหารในปริมาณที่พอดี ควบคุมน้ำหนักให้อยู่ในเกณฑ์ปกติ ไม่ควรเข้านอนทันทีหลังรับประทานอาหาร รับประทานอาหารอ่อนๆรสไม่จัดมาก งดชา กาแฟไปก่อนควรไปพบแพทย์ถ้าอาการยังเป็นมากขึ้นเรื่อยๆ แสบร้อนกลางอกมาก ถ่ายดำ มีน้ำหนักลดมากผิดปกติจากการกินได้น้อย